Georg Thrane

George Stanley Thrane (født 26. januar 1924 i Oslo, død 2. mars 1997) var en norsk skihopper og friidrettsutøver. Han representerte Asker Skiklubb.

Thrane vant blant annet Holmenkollrennet i 1947 og ble nummer 2 i 1951.Skiforeningen: Vinnere av Holmenkollrennene   Thoresen, Arne (2007): Lengst gjennom lufta. Versal Forlag, Oslo. ISBN 978-82-8188-030-6, s. 342 I VM i Lake Placid i 1950 ble han nummer 8. Jahn, Jens; Theiner, Egon (2004): Enzyklopädie des Skispringens. AGON Sportverlag, Kassel. ISBN 3-89784-099-5, s. 236

Vinteren 1948 var Georg Thrane en av fire hoppere som ble tatt ut til å delta i OL i St. Moritz, etter at han hadde vært best i de tre uttakingsrennene foran OL. Sent kvelden før OL-hopprennet ble han imidlertid satt ut av laget til fordel for Birger Ruud. Birger Ruud, som da var 36 år, var med som leder og lagkaptein, men hoppet på trening og imponerte så mye at han i siste øyeblikk ble tatt ut til å hoppe i rennet. Siden Norge ikke kunne ha med flere enn fire hoppere i OL-rennet, måtte en av de forhåndsuttatte ut, og det ble Georg Thrane.Thoresen, Arne (2007): Lengst gjennom lufta, s. 99-101 Lote, Arve (16. februar 2008): «Skihistoriens største: Birger Ruud», NRK  Birger Ruud tok for øvrig sølvmedalje i OL-rennet.

Som friidrettsutøver tok Thrane bronsemedalje i spyd i NM i 1947.Norges Friidrettsforbund: Medaljevinnere i NM, spyd, menn   

 Referanser 

Kategori:Norske skihoppere
Kategori:Norske spydkastere